Beslistheid : van die redakteur
In die godsdienstige en kerklike lewe word daar van kontakte en konflikte gepraat. Kontakte wys op die geloofsgemeenskap en godsdienstige gesprekke. Daagliks vorm konflikte en kontakte fasette van die kerke. Nie alleen op plaaslike vlak nie, maar ook op ekumeniese vlak. Weekliks is daar in die media berigte van kerke wat in gesprek gaan oor belangrike sake, en dan met mekaar in konflik beland.
Wat van voorbidding? : briewe van ons lesers
Dit was met baie groot blydskap dat ek gesien het dat die Augustus-uitgawe van Die Kerkblad aan artikels oor die gebed gewy is. Alhoewel daar nie fout gevind kon word met die inhoud van die artikels nie, was dit tog baie teleurstellend dat daar glad nie aan voorbidding aandag gegee is nie. Daar word net in één sinnetjie op bladsy 12 daarna verwys: "Ons bid vir onssself en vir ander."
Genees kommer deur jou vir die koninkryk van God te beywer! : uit die Woord
Elke mens weet wat bekommernis is. Bekommernis is vir baie mense soos 'n siekte wat knaag en knaag. Dwars deur die eeue het mense hulle oor verskillende dinge bekommer. Selfs in Jesus se tyd was daar mense wat baie bekommerd was. Mense was oor die lewe, oor kos en klere bekommerd. Daar is geen medisyne wat bekommernis kan genees nie.
Vleeslike en geestelike Christene : redaksioneel
Die onderskeiding tussen vleeslike en geestelike Christene is nie so gebruiklik nie. In dié onderskeid vind ons by 1 Korintiërs 3 aansluiting. Paulus vermaan die gemeente: "En ek, broeders, kon met julle nie spreek soos met geestelike mense nie, maar soos met vleeslike" (1953-vertaling). In vers 3 noem Paulus hulle weer "vleeslik".
Lydelikheid en lydsaamheid
Lyding is deel van die lewe. Dit is 'n werklikheid rondom en ook in ons wat nie ontken kan word nie. Vir die gelowige bring dit diep vrae na vore. Is God die oorsprong van die lyding? Is God die oorsaak van die lyding in my lewe? Hoekom laat God die lyding in al sy wreedheid en smartlikheid in die lewe van sy kinders toe? Moet ons die lyding en tragedies op God se rekening skrywe? Hoe moet ek as Christen ten opsigte van lyding staan en reageer?
Praat omkeer! : brandpunt
Op die paradegrond is "Omkeer" 'n bevel - 'n bevel wat 'n groep soldate soos een man laat omkeer. In die Bybel is "bekeer" en "terugkeer" sulke woorde wat ons as stryd mag van die Here, asook men se wat op ons pad kom, wil laat rigting verander om by die eintlike doel van die lewe uit te kom. Dit is hierdie omkeer wat 'n wesenlike deel van die kerk se omkeerstrategie moet uitmaak.
Is bekommernis deel van God se plan? : fokusartikel
As ons kyk na die bekende Matteus 6:25-34, wat gaan oor die sorge van die lewe, dan lyk dit met die eerste oogopslag of bekommernis nie deel van God se plan is nie! Drie keer en met groot klem sê Jesus:
"Moet julle nie bekommer ..." (vs 25);
"Julle moet julle dus nie bekommer ..." (vs 31);
"Moet julle dus nie ... bekommer nie ..." (vs 34).
Is bekommernis tydmors? : fokusartikel
Author O.A. (Ockert) Oosthuizen
"Bekommernis is tydmors", is 'n stelling wat mens maklik sal hoor uit die mond van iemand met wie dit goed gaan. Maar soos ons weet, gaan dit soms baie swaar met God se kinders. En moeilike omstandighede vandag laat ons oor môre bekommer. In die vorige artikel het ons gesien tot watter mate bekommernis deel van God se plan is. Maar is bekommernis tydmors?
Hoe kommunikeer ek my bekommernis met God? : fokusartikel
Author A.P. (Alwyn) Tredoux
'n Tema-uitgawe oor bekommernis is nie so 'n eenvoudige saak nie. Jesus het gesê dat die ongelowiges begaan is oor dinge soos wat om te eet, te drink en aan te trek (Matt. 6:32). Daarom sou ons kon sê: Jesus sê, moenie jou bekommer nie en daarmee basta!
Vra God se hulp in jou stryd teen bekommernis : fokusartikel
Ons raak bekommerd. Trouens, as jy oor niks besorg is nie, het jy geen verantwoordelikheidsin nie. Die vraag is egter: Wat maak ek met my bekommernisse? Bestry ek dit deur myself te motiveer, deur myself moed in te praat? Deur positiewe denke? As jy dit doen, gaan jy die stryd verloor!
Bekommernis ... die duiwel ... en jy! : fokusartikel
Op bogenoemde vraag kan "ja" (in 'n sekere opsig) en "nee" geantwoord word. Níé 'n eenvoudige "ja-nee", in die sin van: "ja-nee, ek het jou mos gesê dis die duiwel se skuld", nie.
Aspekte van die erediens of liturgie (4) - wat het die dominee gepreek? : besinning
Die hart van die erediens is die diens van die Woord, wat uit die selfstandige Skriflesings, die Skriflesing waaruit die prediking voortvloei en die suiwer Skrifprediking bestaan. In die liturgie is die Skriflesing, die aanhoor van die Woord van God, die hoogtepunt, want Skriflesing roep prediking en gebed op. Prediking vloei voort uit die Woord en bestaan uit verklaring en toepassing van die Woord. Die hele gedeelte van die Woord van God, wat voorgelees is, kan nie verklaar en toegepas word nie, maar die Heilige Gees verlig die gemeente se hart om ook deur die dele wat nie in die prediking aan die orde kom nie, aangespreek en verander te word.
Kerkhernuwing - Omkeerstrategie 2012 (2) : diskussie-artikel
Source: Die Kerkblad 116, pp 24 –26 (2013)
Ons het verlede keer gekyk na die amptelike besluit tot 'n Omkeerstrategie vir die GKSA soos tydens Sinode 2012 geneem. In hierdie artikel kyk ons na die aanloop tot en agtergrond van hierdie belangrike besluit van ons kerk.
Algemene Sinode 2015 - 'n noodsaaklike kopskuif? (1) : diskussie-artikel
Source: Die Kerkblad 116, pp 27 –28 (2013)
Is dit dan al weer sulke tyd? Sinode? Die hele 2014 lê nog voor ... Die groterwordende werklikheid is dat al meer lidmate hulle openlik teen Algemene Sinodes uitspreek. Die grootste gemeenskaplike rede is dat sinodes "irrelevant" word. Verskillende diagnoses word gemaak, en elkeen het, na sy/haar mening, die klinkklare oplossing.
Erediensbywoning of erediensdeelname?
By die lees van die eerste van 'n beloofde sewe aflewerings van prof. Ben de Klerk se artikels oor die erediens of liturgie in Die Kerkblad van Junie 2013 het twee vrae by my opgekom: 1. Is dit nodig om aan gelowige Gereformeerde lidmate (wat Die Kerkblad lees) te verduidelik wat 'n erediens is? 2. As die liturg sê: "Ons lees saam uit ..." dan sê die liturg inderwaarheid: Kom ons hoor wat die Here vir sy gemeente uit sy Woord sê. Dus, die "Skriflesing" - prof. De Klerk verwys op 'n keer na die "sogenaamde Skriflesing" - is niks anders nie as: "Die Here spreek tot ons uit ...". Die liturg is die voorganger wanneer hy "uit die Woord van God" voorlees en die gemeente die gelese gedeelte in hulle eie Bybels volg om te hoor wat die Here tot hulle spreek. Ek het dus nie 'n probleem met die term "Skriflesing" nie.
Indrukke van 'n studiereis oorsee : besinning
Elke besoek aan Europa lewer sy kwota verrassings, nuwe ervarings en vars insigte op. Dit is daarby ook 'n goeie geneesmiddel teen ongesonde en oordrewe geestelike en teologiese inteling. Die bedoeling van hierdie artikel is om iets van hierdie belewenisse in Hongarye, Nederland en Duitsland met ons lesers te deel.
My reis deur die Psalms
Author Rineke Visser
'n Foto van 'n skildery van Rineke Visser is op die voorblad van volgende jaar se Almanak, wat aan die einde van die jaar beskikbaar sal wees. Die tema van die Dagstukkies vir die Almanak van 2014 is "'n Nuwe begin ..." met as teks Psalm 85:7, 8. Die Redaksie het Rineke gevra om vir die Kerkbladlesers iets van haarself te vertel, en het ook 'n foto van nog een van haar skilderye vir die Septemberuitgawe se voorblad gebruik, naamlik haar vertolking van Psalm 98. Die verduideliking verskyn hiernaas.
Psalm 98 - Sing 'n nuwe lied ...
Psalm 96 en 98 begin met "Sing 'n nuwe lied tot eer van die Here" wat die sendinglied van Jesus Christus is. Die psalm wat eers in Sion gesing word, word nou regoor die wêreld gehoor met die koms van Jesus Christus.
Ons wil graag almal dank vir u insette en betrokkenheid by die GKSA Argief. Die e-posse en inligting wat ons ontvang, is net 'n plesier om te lees. Dankie ook aan almal wat items stuur of selfs aflewer.
Hierdie aanwins het aan Louis Gustavus Tregardt (1827-1891), seun van Louis Johannes Tregardt, behoort. Louis Johannes Tregardt (1783-1838) (van Sweeds: trädgård, tuin) was 'n boer van die Kaapkolonie se oosgrens, wat 'n vroeë Voortrekkerleier geword het. Hy het in 1834 geïmmigreer om die koloniale owerheid te vermy, en het onder die Xhosas gaan leef, voordat hy die Oranjerivier oorgesteek het na neutrale gebied. Sy noordwaartse trek het begin in 1836. Hy het sy klein groepie emigrante na die onbekende binneland van Suid-Afrika gelei, en het vir 'n jaar teen die voet van die Soutpansberg uitgespan.